b'\n_START_ARTICLE_\nGeir Bj\xc3\xb8rklund\n_START_SECTION_\nFaglitter\xc3\xa6rt arbeid\n_START_PARAGRAPH_\nBj\xc3\xb8rklund er mest kjent som en aktiv forkjemper for biologisk medisin og kvikks\xc3\xb8lvfri tannbehandling. Mange av hans medisinske fagartikler omhandler helseeffekter av dentalt amalgam, og har blitt omtalt i norske aviser._NEWLINE_Geir Bj\xc3\xb8rklund er ogs\xc3\xa5 kjent som grunnlegger og tidligere redakt\xc3\xb8r av tidsskriftene Tenner & Helse (organ for Forbundet Tenner og Helse), og Nordisk Tidsskrift for Biologisk Medisin. Han har ogs\xc3\xa5 hatt konsulentoppdrag for Statens helsetilsyn.\n_START_SECTION_\nStandpunkt\n_START_PARAGRAPH_\nBj\xc3\xb8rklund er kritisk til konvensjonell medisin, og mener at hovedfokus innen medisinen b\xc3\xb8r rettes mot \xc3\xa5 fremme legning av organismen som helhet. Konvensjonell medisin konsentrerer seg hovedsakelig om \xc3\xa5 behandle sykdom som allerede er brutt ut, ved \xc3\xa5 manipulere symptomene \xe2\x80\x93 ikke \xc3\xa5rsakene \xe2\x80\x93 hovedsakelig p\xc3\xa5 to m\xc3\xa5ter: med legemidler og operasjoner. Disse metodene kan i og for seg v\xc3\xa6re bra nok, men angriper ikke \xc3\xa5rsakene som ligger til grunn.'